**Informácie o súťaži**

V súťaži sú vyhlásené nasledujúce tematické kategórie:

|  |  |  |
| --- | --- | --- |
| 1. | **Naša príroda** | krajina, v ktorej sa územie MAS nachádza a jej prírodné krásy, bohatstvo, úkazy a zaujímavosti |
| 2. | **Naši ľudia** | obyvatelia z územia MAS, ľudia z  územia MAS vytvárajúci hodnoty |
| 3. | **Naše tradície** | inšpirácie z minulosti zachované do dnešných čias |
| 4. | **Naša budúcnosť** | deti a mládež a ich aktivity |
| 5.6.  | **Naše „naj“****Život v našej MAS** | nezaradené do predchádzajúcich kategórií, ale cenné najmä pre svoj lokálny charakter – pamätihodnosti, kultúrne dedičstvo, turistické atrakcie nachádzajúce sa v území MASaktivity a činnosti, ktoré sa uskutočňujú v MAS |

Do súťaže sa môžu zapojiť všetky schválené MAS pôsobiace na území Slovenskej republiky.

MAS môže poslať súťažnú fotografiu do každej z uvedených kategórií, maximálne však jednu do každej kategórie. Prihlásené fotografie musia zachytávať jednu z tém z územia MAS. Môžu byť farebné i čiernobiele. V prihláške je potrebné uviesť krátky a výstižný názov fotografie (max. 50 znakov) a zároveň aj popis (max. 200 znakov – za znak sa ráta aj bodka, čiarka či medzera), čo fotografia zobrazuje, pri akej príležitosti bola zhotovená a pod. Pri každej súťažnej fotografii bude zverejnený iba jej názov a popis. Meno MAS ani autora nebude v hlasovaní známe, čím bude zabezpečené objektívnejšie hlasovanie.

Meno MAS a meno autora (ak meno autora uvedie MAS v prihláške do súťaže) budú zverejnené po ukončení hlasovania, pri ďalšej prezentácii súťaže.

Zaregistrované fotografie budú zverejnené na web stránke [www.nsrv.sk](http://www.nsrv.sk), kde budú môcť za ne hlasovať návštevníci stránky. Link na hlasovanie bude zverejnený aj na Facebooku, aby bolo hlasovanie prístupné čo najširšiemu okruhu ľudí.

Technické požiadavky na zasielané fotografie:

- vo formáte .jpg

- veľkosť fotografie min. 1,5 MB.

Hlasovanie bude prebiehať do 31. júla 2012. Zvíťazí fotografia, ktorá bude mať najvyšší počet hlasov v danej kategórii. Fotografia s celkove najvyšším počtom hlasov bude vyhlásená za absolútneho víťaza ročníka súťaže.

**Ocenenie súťažiacich a propagácia výsledkov súťaže**

* Víťazné fotografie budú ocenené vecnou cenou.
* Zároveň budú najlepšie fotografie prezentované na medzinárodnej poľnohospodárskej a potravinárskej výstave AGROKOMPLEX 2012 v rámci expozície Národnej siete rozvoja vidieka.
* Vyhlásenie výsledkov a ocenenie víťazov súťaže sa uskutoční na medzinárodnej poľnohospodárskej a potravinárskej výstave AGROKOMPLEX 2012.

**Uzávierka prihlášok do súťaže je 15. júna 2012.**